open-index/open-wikipedia-markdown huggingface dataset:
Future US

**Future US** (əvvəllər **Imagine Media** və **The Future Network USA**) — Birləşmiş Krallığın "Future plc" korporasiyasının ABŞ bölməsi. Bu nəşriyyat videooyunlar, musiqi və yüksək texnologiyalar sahəsində ixtisaslaşdırılmış müxtəlif jurnallar nəşr edir.

## Tarixi
2010-cu ilin iyun ayında Future US, əsas istehlakçı elektronikası və əlaqəli pərakəndə satış şəbəkəsi "Best Buy" ilə müqavilə ilə yeni paylama variantlarını araşdırmağa davam etmişdir. Müqaviləyə əsasən, "Future US" əməkdaşları "@Gamer" jurnalının nəşrinə nəzarət edəcək, "Best Buy" tərəfindən işə götürülən işçilər isə onun satışa çıxarılmasına cavabdeh olacaqlar. Jurnalın bütün "Best Buy" mağazalarında satışı planlaşdırılırdı.

2011-ci ilin iyun ayında şirkət həm bu bölməni, həm də onun digər adlarını gücləndirmək üçün videooyun bölməsini yenidən təşkil etmiş, bəzi mövcud resursları birləşdirmişdir. İstehlak məhsullarının reklamı üzrə direktor Riç MakKarti və departamentin vitse-prezidenti Keyt Birn də daxil olmaqla bir sıra əməkdaş işindən azad edilmiş, bir sıra ümumi kompüter jurnalları fəaliyyəti dayandırılmışdır.

Buna baxmayaraq, dəyişikliklər bununla bitməmiş və iyul ayında şirkətin bazar strategiyasında dəyişiklik ediləcəyi elan edilmişdir. "Future US" nəşriyyatının gələcək prezidenti Con Markomun sözlərinə görə, çap satışları azalmağa davam etdikcə çap məhsullarının təşviqi strategiyasına yenidən baxılmış, rəqəmsal məhsullara artan diqqətin olmuşdur.

## İstinadlar
Future plc

**Future plc** — Birləşmiş Krallıq media şirkəti. 2006-cı ildə illik dövriyyəyə görə Birləşmiş Krallıqda 6-cı yeri tutmuşdur. Videooyunlar, texnologiya, avtomobil, motor idmanı, musiqi və s. kimi sahələrdə 150-dən çox jurnal nəşr edir. "Future plc" üç əsas oyun konsolu istehsalçısı üçün rəsmi məhsul jurnallarının naşiridir. London fond birjasında (FUTR) siyahıya alınmışdır.

## Tarixi
"Future plc" 1985-ci ildə Somersetin eyniadlı şəhərində Kris Anderson tərəfindən təsis edilmişdir. Şirkətin tətbiq etdiyi yenilik jurnalın üz qabığına yapışdırılmış CD-də pulsuz proqram təminatının verilməsi olmuşdur. "Future plc" bu yanaşmadan istifadə edən ilk təşkilatdır.

Anderson 1994-cü ildə şirkəti "Pearson PLC"yə 52,7 milyon funta satmışdır, lakin 1998-ci ildə şirkətin baş direktoru Qreq İngem "Apax Venture Partners" ilə birlikdə onu 142 milyon funta geri almışdır. Anderson 2001-ci ildə şirkəti tərk etmişdir.

## ''Future plc'' brendləri
Media şirkəti çap və elektron nəşrlər, həmçinin müvafiq mükafatlar və tədbirlər də daxil olmaqla 150-dən çox brendə sahibdir. Jurnal və qəzetlərin əksəriyyəti Birləşmiş Krallıq və ya ABŞ-də yerləşir, lakin Avstraliya və digər ölkələrdən də nəşrlər var.

## İstinadlar

## Xarici keçidlər
* Официальный сайт ''Future plc''
* Официальный сайт ''Future US''
Imagine Publishing

**Imagine Publishing** — Birləşmiş Krallıq jurnal nəşriyyatı. Nəşriyyat bir sıra video oyunlar, hesablamalar, yaradıcılıq və həyat tərzi mövzusunda jurnallar nəşr edir.

"Imagine Publishing" 14 may 2005-ci ildə Demien Batt, Stiven Boyd və Mark Kendrik tərəfindən öz şəxsi vəsaitləri əsasında təsis edilmişdir. Hal-hazırda sahibi "Future plc" nəşriyyatıdır.

## Əsas publikasiyalar
"Imagine Publishing" tərəfindən nəşr olunan əsas publikasiyalar daxildir :

* *Play*
* *GamesTM*
* *[[Retro Gamer]]*
* *SciFiNow*
* *Digital Photographer*
* *iCreate*
* *Web Designer*
* *Photoshop Creative*
* *Total 911*
* *Linux User and Developer*
* *3D Artist*
* *How It Works*
* *All About Space*
* *All About History*
* *World of Animals*
* *History of War*
* *NowGamer.com*
* *Gadget*
* *Real Crime*
* *History of Royals*

Bütün "Imagine" nəşrləri hal-hazırda "Future Publishing"in mülkiyyətindədir.

## İstinadlar

## Xarici keçidlər
*
Ascential

**Ascential plc** (əvvəllər **EMAP** və **Top Right Group**) — Birləşmiş Krallıq media şirkəti. Şirkət sərgilər, festivallar və məlumat xidmətlərində ixtisaslaşmışdır. "Ascential plc" London fond birjasında verilmişdir və FTSE 250 İndeksinin tərkib hissəsidir.

## Tarixi
Riçard Vinfrey 1887-ci ildə "*Spalding Guardian*"ı, daha sonra *"Lynn News"* və *"Peterborough Advertiser*"i satın almışdır. O həmçinin, "*North Cambs Echo*"nun fəaliyyətini başlatmışdır. Vinfrey sonradan liberal siyasətçi və kənd təsərrüfatı hüquqlarının təbliğatçısı olmuş, qəzetlər onun siyasi baxışlarını təbliğ etmək üçün istifadə edilmişdir. İkinci Dünya müharibəsi illərində Vinfreyin qəzetdən gələn gəlirlər onun oğlu Riçard Pattinson Vinfreyə keçməyə başlamışdır. 1947-ci ildə Pattinson Vinfreyin rəhbərliyi altında ailənin qəzetləri "East Midland Allied Press" (EMAP) adı altında birləşdirilmişdir.

2012-ci ilin mart ayında şirkət adının "Top Right Group" olaraq dəyişdiriləcəyini və jurnalların, tədbirlər və məlumat bizneslərinin üç müstəqil şirkətə ayrılacağını elan etmişdir. "EMAP" adı o vaxt .irkətin dövriyyəsinin təxminən 18 faizini təşkil edən jurnalların fəaliyyəti üçün istifadə olunmağa davam edəcəkdi. Verilənlər bazası biznesinin adı dəyişdirilərək "4C Group", tədbirlər bölməsi isə "I2i Events Group" adlandırılmışdır. Bundan sonra, 2015-ci ilin oktyabrında şirkət "EMAP" brendinin bütün nəşrlərinin fəaliyyətini sadəcə rəqəmsal formatda davam etdirəcəyini elan etmişdir.

2015-ci ilin fevral ayında "Top Right Group" şirkəti "Media Business Insight" jurnalını "Mobeus Equity Partners" və "Tenzing PE"yə satmışdır.

2015-ci ilin dekabrında "Top Right Group" şirkəti adını "Ascential" olaraq dəyişmişdir. 2016-cı ilin fevralında şirkəti satın almaq üçün 800 milyon funt sterlinq dəyərində ilkin kütləvi təklif irəli sürülmüşdür. "The Guardian Media Group" 2016 və 2017-ci illərdə "Ascential"ın özünə aid səhmlərini satmışdır.

## Əməliyyatlar
"Ascential" rəqəmsal iqtisadiyyatdakı bizneslərə yönəlmiş dörd məlumat xidməti kateqoriyasını idarə edir. Bu dörd sahə məhsul dizaynı, marketinq, satış və daxili mühit və siyasətdir.

## İstinadlar

## Xarici keçidlər

* Ascential Official website
* EMAP website
Guardian Media Group

"**Guardian Media Group plc**" (çox vaxt "**GMG**"adlandırılır) — Birləşmiş Krallıq mətbuat şirkəti. "*[[The Guardian]]*" və "*The Observer*" daxil olmaqla bir sıra media aktivlərinə sahibdir. Şirkət özü "Scott Trust" qrupuna məxsusdur.

## Strukturu
"GMG"ə bir sıra bölmələr və şirkətlər daxildir:

* **Guardian News & Media** ("The Guardian", "The Observer" qəzetləri, "guardian.co.uk" saytı)
* **GMG Regional Media** ("*Manchester Online*", "*Channel M*" daxildir)
* **GMG Radio** ("*Smooth*", "*Real*" və "*Rock Radio*" kimi bir sıra regional radio stansiyaları daxildir)
* **Trader Media Group** ("The Auto Trader" jurnalı və veb saytı)
* **GMG Property Services** (daşınmaz əmlak proqramı, verilənlər bazası və "*CFP Software*", "*The Media Design House*" dizayn bürosu və "ThinkProperty.com" istehlakçı portalı)

"Guardian Media Group" öz sahibinin olan "Scott Trust" şirkətinin əsas məqsədlərini dəstəkləmək üçün mövcuddur.

## İstinadlar

## Xarici keçidlər
* Сайт компании
* Сайт газеты The Guardian
* Сайт GMG Radio
* Сайт подразделения TMG
* Сайт подразделения GMG Property Services
Imagine Entertainment

**Imagine Entertainment** (əvvəllər **Imagine Films Entertainment**, həmçinin **Imagine**) — ABŞ kino şirkəti. Şirkət 1986-cı ildə Brayan Qreyzer və Ron Hovard tərəfindən birgə "*Su pərisi*" (1984) filminin uğurundan sonra əsası qoyulmuşdur.

Şirkət digərləri ilə yanaşı, blokbaster filmləri olan "*Apollo 13*" (1995), "*[[Ağıl oyunları (film, 2001)|Ağıl oyunları]]*" (2001) və "*[[Da Vinçi şifrəsi (film, 2006)|Da Vinçi şifrəsi]]*" (2005) filmlərini istehsal etmişdir.

"Imagine" şirkətinin "Imagine Features", "Imagine Television Studios", "Imagine Documentaries" və "Imagine Kids+Family" kimi törəmə şirkətləri var. Onun həmçinin, "Jax Media", "Jigsaw Productions" və "Marginal Mediaworks kimi törəmə şirkətləri var.

## İstinadlar
Next Generation

"***''Next Generation****" — [[Amerika Birləşmiş Ştatları|ABŞ]] videooyun jurnalı. "[[Future US|Imagine Media]]" tərəfindən nəşr olunmuşdur. [[Birləşmiş Krallıq]] jurnalı "*Edge*" ilə sıx əməkdaşlıq edirdi və ümumi redaksiyaya sahib idi. "*Next Generation*" 1995-ci ilin yanvarından 2002-ci ilin yanvarına qədər çap olunmuşdur. Jurnal Conatan Simpson-Bint tərəfindən nəşr edilmişdir və redaktoru Nil Vest idi. Digər redaktorlar arasında Kris Çarla, Tom Russo və Bleyk Fişer var idi.

"*Next Generation*" jurnalı əvvəlcə "[[3DO Interactive Multiplayer|3DO]]", "Atari Jaguar", "[[PlayStation (konsol)|Sony PlayStation]]" və "[[Sega Saturn]]" kimi konsollar haqqında idi. Rəqibləri "*GamePro*" və "*Electronic Gaming Monthly''"dən fərqli olaraq, jurnal fərdi oyunlara deyil, sənayenin özünə fokuslanaraq fərqli oxucu kütləsini hədəf almışdır.

## İstinadlar

## Xarici keçidlər
* Полная коллекция из 85 изображений обложкек Next Generation
* Архивная ссылка Next Generation Online
* Архивная ссылка Imagine Publishing
* Архив выпусков Next Generation в Internet Archive
* Архив выпусков Next Generation на Retro CDN
Shacknews

"***Shacknews***" (ümumiyyətlə "***The Shack***" adlanır) — ABŞ videooyun veb saytı. Saytın məzmunu videooyunları və videooyun sənayesinə həsr olunmuşdur. Sayt xəbərlər, məqalələr, resenziyalar dərc edir, tərkibində internet forumu var. "*Shacknews*" və ona yaxın olan "*FileShack*" 2009-cu ildən "GameFly" şirkətinə məxsusdur. Saytın əvvəlki sahibləri – Stiv Gibson və Maarten Qoldşteyn on ildən çox müddətə saytı işlətdikdən sonra onu satmışdır.

## İstinadlar

## Xarici keçidlər
* Shacknews
* Fileshack
* GameFly
Pocket Gamer

"***Pocket Gamer***" — ABŞ və Birləşmiş Krallıq videooyun veb saytı. Saytın məzmunu mobil cihazlar və portativ oyun sistemləri üçün oyunlara həsr olunmudur.

## Tarixi
"*Pocket Gamer*" 2006-cı ilin martında istifadəyə verilmiş və Birləşmiş Krallığın "Steel Media Ltd." şirkətinə məxsusdur. Sayt portativ oyunları haqqında rəylər, tövsiyələr və digər məzmunları dərc edir, həmçinin hər il "*Pocket Gamer Awards*" mükafatlarını təşkil edir. Bunlara əlavə olaraq, "*Pocket Gamer*" komandası mobil oyun tərtibatçıları üçün "PocketGamer.biz" saytını yaratmış və mobil oyun sənayesinə həsr olunmuş Avropanın ən böyük konfransı olan "*Pocket Gamer Connects*"i keçirmişdir.

2008-ci ildə "O2", "T-Mobile" və "Vodafone" ilə əməkdaşlıq edərək 500 min tirajla "*Pocket Gamer*" jurnalı buraxılmışdır. 2010-cu ildə jurnal ayda iki dəfə nəşr olunurdu və tirajı 150 min nüsxə idi.

## Qəbul
"*[[The Guardian]]*" nəşri "*Pocket Gamer*" saytını "100 ən vacib veb sayt" siyahısına daxil etmiş və onu "Ən yaxşı əl oyun saytı" adlandırmışdır. Bundan başqa, "*The Sunday Times*" onu "oyunçular üçün ən yaxşı 5 sayt"dan biri adlandırmışdır.

## İstinadlar

## Xarici keçidlər
*
Two Tribes (şirkət)

"***Two Tribes B.V.***" — müstəqil Niderland videooyun istehsalçısı. 2001-ci ildə Martin Reuvers və Kollin van Ginkel tərəfindən Harderveyk şəhərində təsis edilmiş şirkət franşizalar üçün öz əqli mülkiyyət və videooyunlarını istehsal edir. etdirir.

## Tarixi
"*Two Tribes*" əvvəlcə portativ oyunlarda ixtisaslaşmışdır. Bundan sonra studiya "Wii" və "Xbox 360"ın populyarlığına görə konsollar üçün oyunlar istehsal etməyə başlamışdır. "*Two Tribes*" onlayn yayım da daxil olmaqla "Windows" və "Macintosh" üçün oyunların istehsalına diqqət yetirmişdir. Şirkət öz "*Toki Tori*" və "*RUSH*" franşizalarını "Steam" və "Mac App Store" vasitəsilə "Windows" və "Mac OS" platformalarına köçürmüşdür. "*Two Tribes*" studiyası "Capcom", "Nokia, "Team17" və "THQ" daxil olmaqla daha böyük videooyun şirkətləri ilə əməkdaşlıq etmişdir.

"*Two Tribes*" 2014-cü ilin yanvar ayında əsasən "*Toki Tori 2*"nin gözləntiləri qarşılamayan satışlarına görə müslis olduğunu elan etmişdir. Bununla belə, bütün "*Two Tribes*" oyunlarının mülkiyyətinə sahib olan və onları yayımlayan, bütün müqavilələri idarə edən "Two Tribes Publishing B.V." bunlardan əziyyət çəkməmişdir.

## İstinadlar

## Xarici keçidlər
*
PC World

"***''PC World****" — [[Amerika Birləşmiş Ştatları|ABŞ]] aylıq kompüter texnologiyası jurnalı. Jurnal 1983-cü ildən 2013-cü ilə qədər "International Data Group" tərəfindən nəşr olunmuşdur. 2013-cü ilin avqust ayından başlayaraq jurnalın çap versiyası dayandırılmış və onun redaksiya heyəti tamamilə onlayn formata keçmişdir. Jurnalın məqalələri [[Kompüter|fərdi kompüterlər]], [[Server|serverlər]] və iş stansiyaları üçün [[Aparat təchizatı|aparat]] və [[Proqram təminatı|proqram təminatının]] işlənib hazırlanması, onların həm istehlakçı şəraitində, həm də müəssisələrdə tətbiqi məsələlərinin geniş spektrini əhatə edirdi. Publikasiyanın məzmunu müxtəlif ixtisaslara malik olan oxuculara yönəlmişdir

== Tarixi ==
Jurnal 1982-ci ilin noyabrında "COMDEX"də elan edilmiş və ilk növbədə "*Personal Computer World*" adlandırılmışdır. Jurnal "VNU" və "[[Ziff Davis|Ziff Davis Publishing]]" daxil olmaqla naşirlər tərəfindən bir neçə dəfə yenidən satılmışdır.

1999-cu ilin fevralında jurnal rekord tirajla 1 milyon nüsxə ilə nəşr olunmuşdur. Bu, o zaman belə rəqəmlərə nail olan ilk və yeganə kompüterlə bağlı jurnal idi.

2013-cü ildə jurnalın sahibi "International Data Group" şirkəti "*PC World*" jurnalının 30 il davam etmiş nəşriyyatının dayandırıldığını elan etmişdir. 2013-cü ilin avqust nömrəsi "*PC World*" jurnalının çap olunan sonuncu nömrəsi idi. Jurnalın redaktorları fəaliyyətlərini onlayn formatda davam etdirmişdir.

== İstinadlar ==


== Xarici keçidlər ==
* [http://www.pcworld.com/ Официальный сайт *PC World'']
* Официальный сайт журнала Мир ПК
Gamezebo

"***Gamezebo***" — ABŞ videooyun veb saytı. Saytın məzmunu mobil oyun sənayesinə həsr olunmuşdur.

## Tarixi
"*Gamezebo*" 2006-cı ildə "*[[Yahoo! Games]]*"də biznesin inkişafı departamentinin keçmiş rəhbəri Coel Brodi tərəfindən təsis ediilmişdir. 2010-cu ildə "*[[The New York Times]]*"a görə, sayt ayda 3,5 milyon səhifə baxışı qazanırdı. 2016-cı ilin mart ayında sayt "iWin" tərəfindən satın alınmışdır.

## Mükafatlar
"*Gamezebo*" 2008-ci ildə "Videooyunlarla əlaqəli ən yaxşı veb sayt" kateqoriyasında "Webby Awards" mükafatına namizəd olmuşdur.

## İstinadlar

## Xarici keçidlər
*
TouchArcade

"***TouchArcade***" — ABŞ videooyun veb saytı.

## Tarixi
"*TouchArcade*" 2008-ci ildə "Apple" ilə bağlı "*MacRumors*" məhsul saytının müəllifi Arnold Kim tərəfindən təsis edilmişdir. Saytın məzmununun əsas mövzusu mobil cihazlar və portativ oyun sistemləri üçün videooyunlardır. Saytın nəzərdən keçirdiyi əsas platforma "iOS"dir. Bununla belə, "*TouchArcade*" saytı "Android" və "Nintendo Switch" kimi digər platformalar üçün videooyun resenziyaları və xəbərləri dərc edir. Bundan əlavə, sayt podkast hazırlayır.

"CNET" saytı "*TouchArcade*"i altıncı ən yaxşı videooyun bloqu adlandırmış, "*[[Time (jurnal)|Time]]*" jurnalı isə özünün tərtib etdiyi internetdəki ən yaxşı əlli sayt siyahısına əlavə etmişdir.

2015-ci ildə sayt kraudfundinq platforması vasitəsilə vəsait toplama platformasını işə salmışdır. Saytın müəllifləriə görə, buna səbəb videooyun istehsalçılarının videooyun saytlarından daha az reklam sifariş etməsi və daha çox proqramdaxili reklamlara güvənməsi olmuşdur. "*[[The Guardian]]*" qeyd etmişdir ki, "*TouchArcade*" kraudfandinqə müraciət edən ilk müstəqil jurnalistika saytı deyil. Torluf Yernström "*[[Pocket Gamer]]*" üçün bir məqalədə "*TouchArcade*"in yaşadığı maliyyə çətinliklərinin saytın populyarlığı artan "free-to-play" videooyunlara tamamilə məhəl qoymaması ilə əlaqədar olduğunu əlavə etmişdir.

## İstinadlar
InfoWorld

"***''InfoWorld****" (əvvəllər "***The Intelligent Machines Journal***") — [[Amerika Birləşmiş Ştatları|ABŞ]] [[informasiya texnologiyaları]] jurnalı. 1978-ci ildə əsası qoyulmuş, aylıq jurnal kimi fəaliyyətə başlamışdır. 2007-ci ildə şirkət jurnalı yalnız onlayn nəşr etmək qərarına gəldi. Sahibi "*International Data Group*" şirkətidir. "*InfoWorld*"un baş qərargahı [[San-Fransisko|San-Fransiskoda]] yerləşir.

Yarandığı gündən "*InfoWorld*"un əsas oxucuları [[informasiya texnologiyaları]] və biznes mütəxəssisləri olmuşdur.  "*InfoWorld*" öz diqqətini təcrübəli texnoloji jurnalistlərin və praktiki təcrübəçilərin praktiki, analitik və redaksiya məzmununa yönəldir. Sayt ayda orta hesabla 4,7 milyon, ayda 1,6 milyon unikal ziyarətçi əldə edir.

== Tarixi ==
"*InfoWorld*" 1978-ci ildə Cim Vorren tərəfindən "*Intelligent Machines Journal*" adı altında təsis edilmişdir. Jurnal 1979-cu ilin sonlarında onu "IDG"yə satılmışdır. Növbəti ilin əvvəlində jurnalın adı "*InfoWorld''" olaraq dəyişdirilmişdir. 1986-cı ildə Robert Krinqli rubrikasına start verilmişdir.

"Ethernet"in ixtiraçısı Robert Metkalf 1991–1996-cı illərdə jurnalı baş direktoru və naşir olmuşdur. O, 2000-ci ilə qədər jurda həftəlik köşə yazısı dərc etdirmişdir. Jurnal sırf internetə keçdiyi üçün son çap nəşri 2 aprel 2007-ci il tarixində buraxılmışdır.

## İstinadlar

## Xarici keçidlər
* 
* Все печатные выпуски, оцифрованные в Google Книгах
MusicBrainz

**MusicBrainz** (MusicBrainz.org) — azad musiqi ensiklopediyası layihəsi. "*MusicBrainz*" musiqinin özü deyil, indiyə qədər qeydə alınmış musiqi haqqında məlumatları saxlayır. "*Freedb*" kimi, "*MusicBrainz*"də "*CDDB*"nin kommersiyalaşdırılmasına cavab olaraq yaradılmışdır. Buna baxmayaraq, "*Freedb*"dən fərqli olaraq, "*MusicBrainz*" CD metaməlumat deposundan daha da irəli getmişdir. "*MusicBrainz*" akustik barmaq izlərini təşkil etmək üçün istifadə olunan "*Relatable*"ın patentləşdirilmiş TRM alqoritminə əsaslanır. Musiqi metaməlumatı REST paylanmış sistem arxitekturasına uyğun olaraq GET və POST HTTP sorğuları vasitəsilə əldə edilə bilən RDF/XML-dən istifadə edərək təsvir edilir.

2004-cü ilin dekabrında "*MusicBrainz*" layihəsi təsisçisi Robert Key tərəfindən "MetaBrainz Foundation" qeyri-kommersiya təşkilatına çevrilmişdir.

28 iyun 2007-ci ildə "*[[BBC]]*"nin musiqi internet səhifələrini təkmilləşdirmək üçün "*MusicBrainz*"ə canlı məlumat axınına lisenziya verdiyi elan edilmişdir. "*BBC*" onlayn musiqi platformasının redaktorları öz musiqi kataloqunu verilənlər bazasına qatmaq üçün "*MusicBrainz*" icmasına qoşulmalı olurlar. 28 iyul 2008-ci ildə "*MusicBrainz*"də hər bir incəsənət xadimi üçün veb səhifə yaradan yeni "*BBC*" musiqi saytı üçün beta testi başlamışdır.

## İstinadlar

## Əlavə ədəbiyyat

* 
* 
* 
* 

## Xarici keçidlər

* MusicBrainz
* Форум MusicBrainz
* MusicBrainz Metadata Vocabulary (very incomplete)
* MusicBrainz Metadata Initiative (в процессе создания)
* MusicBrainz wiki
Ağdərə (Nir)

**Ağdərə** () — İranın Ərdəbil ostanının Nir şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 48 nəfər yaşayır (8 ailə).

## İstinadlar
Webby Awards

"**Webby Awards**" və ya **"Vebbi" mükafatları** — beynəlxalq peşəkar internet mükafatı. Hər il dünyanın ən yaxşı veb layihələri mükafatlandırılır. "Vebbi" mükafatları 1996-cı ildə təsis edilmişdir.

Veb layihələr dünya internetinin tanınmış və səlahiyyətli şəxsləri tərəfindən seçilir. Onların arasında musiqiçi Devid Boui, "*[[Simpsonlar]]*" serialının yaradıcısı Mett Qreyninq, "Real Networks" şirkətinin baş direktoru Rob Qleyzer və Beynəlxalq Rəqəmsal İncəsənət və Elmlər Akademiyasını (IADAS) təşkil edən 550-dən çox mütəxəssis var. 2006-cı ildə münsiflər heyətinin üzvləri və ümumxalq səsverməsinin iştirakçıları 60 ölkədən 8 minə yaxın veb layihə arasından namizəd və laureatları seçiblər.

Bu illər ərzində "Vebbi" mükafatlarının qalibləri öz şəbəkə seqmentlərində lider olan layihələr olub: "Russia Today", "Amazon", "eBay", "Yahoo!", "iTunes", "Google", "BBC", "CNN", "Vikipediya", "YouTube" və s.. Mükafat bəzən "İnternet Oskar" kimi də adlandırılır.

"Vebbi" mükafatları veb-saytların, interaktiv reklamların, mobil telefon xidmətləri və videolarının tədqiqi və dizaynı, yaradılması, məlumat və marketinq inkişafı ilə məşğul olan bütün təşkilatlar və şəxslər, habelə onların sahibləri və pərəstişkarları üçün açıqdır.

## İstinadlar

## Xarici keçidlər
* Интернациональный сайт Премии Вебби 
* Представительство Премии Вебби в РФ 
* Премию Webby Awards смогут получить российские проекты
* Максим Семенов: "Вебби привнесет в Рунет мировые стандарты качества"
Develop (jurnal)

"***''Develop****" — [[Birləşmiş Krallıq]] aylıq videooyun jurnalı və eyniadlı veb saytı. "*Develop*" şirkətinin baş qərargahı [[Hartfordşir|Hertfordşir qraflığında]], [[Hertford (Hertfordşir)|Hertford şəhərində]] yerləşir. "*Develop*"u oyun sənayesi və [[videooyun]]lara həsr olunmuş digər nəşrlərdən fərqləndirən öz diqqətini videooyunların istehsalı və [[Videooyun istehsalçısı|oyun istehsalçılarına]] yönəltməsidir.

Jurnalın bütün materiallarını dərc edən "develop-online" veb-saytı 17 iyul 2007-ci ildə fəaliyyətə başlamışdır.

== Develop conference ==
"*Develop''" videooyun istehsalçıları üçün Braytonda "Develop conference" adlı illik konfransına ev sahibliyi edir. İlk konfrans 2006-cı ildə keçirilmişdir.

## Develop 100
"Develop 100" dəstəklənən oyun istehsalçıları üçün illik reytinq sistemidir. "Develop 100" videooyunların istehsalı ilə məşğul olan dünyanın ən böyük studiya və şirkətlərinin reytinqlərini özündə əks etdirir və müxtəlif meyarlara əsaslanır.

2009-cu ildə "Blizzard" şirkəti "Develop 100"də birinci yeri tutaraq keçmiş lider "Nintendo"nu ikinci yerə salmışdır.

## İstinadlar

## Xarici keçidlər
* 
* Develop conference
* Develop 100
The Verge

"***The Verge***" (ingilis dilindən – "hüdud") — ABŞ kompüter, qadcet və həyat tərzi veb saytı. 1 noyabr 2011-ci ildə fəaliyyətə başlayan sayt "Vox Media" holdinqinin bir hissəsidir.

"*The Verge*" ABŞ-nin 271-ci ən populyar veb-saytıdır və eyni zamanda qlobal miqyasda 615-ci yerdədir.

## Tarixi
2011-ci ilin aprelində "*This Is My Next*" adlı texnoloji bloq fəaliyyətə başlamışdır. Gündə 3-5 məqalə dərc edən sayt 1 milyona yaxın unikal ziyarətçi cəlb etməyə nail olmmuş və 23 avqust 2011-ci il tarixində görə məşhur IT saytları siyahısında 22-ci yerdə qərarlaşmışdı. Saytda məqalələrlə yanaşı, müntəzəm olaraq audio podkastlar da dərc olunurdu. 1 noyabrda "*This Is My Next*" fəaliyyətini dayandıraraq, öz yerini yaradıcıları Coşua Topolski və Pol Millerin "*The Verge*" adlı yeni layihəsinə vermişdir. 2014-cü ilin avqustunda saytın həmtəsisçisi Coşua Topolski yaratdığı layihəni tərk edərək "Bloomberg"ə keçmişdir. Bundan sonra baş redaktor vəzifəsini Nilay Patel götürmüşdür.

## İstinadlar

## Xarici keçidlər
* *D. Aamoth.* 50 Best Websites 2012 — TIME
* *P. Himler.* 12 Must-Know Media Sites — Forbes
Digital Trends

"***Digital Trends***" — ABŞ xəbər saytı. Saytın məzmunu texnologiya və istehlak elektronikası məhsulları haqqında xəbərlər, resenziyalar, bələdçilər, təsviri videolar və podkastlar dərc etməkdən ibarətdir. Saytın mərkəzi Oreqon ştatının Portlend şəhərində yerləşir. Portlend, Nyu-York, Çikaqo və digər yerlərdə ofisləri olan "Digital Trends" ispandilli auditoriya üçün nəzərdə tutulmuş yetirən "Digital Trends Español" saytını da idarə edən "Digital Trends Media Group"un mülkiyyətindədir.

Sayt texnologiya ilə formalaşmış geniş çeşidli məhsullar haqqında resenziyalar və məlumatlar təklif edir. Bura smartfonlar, video oyunlar, noutbuklar, fərdi kompüterlər, periferiya qurğuları, televizorlar, rəqəmsal kameralar, video kameralar, planşetlər və s. kimi istehlakçı elektronikası məhsulları daxildir.

Üçüncü tərəf veb-analitika provayderi "SimilarWeb"ə görə, sayt  ayda 40 milyondan çox ziyarətçi cəlb etmişdir. 2014-cü ildən 2021-ci ilə qədər "Digital Trends"in redaktor heyətinə baş redaktor Ceremi Kaplan rəhbərlik etmişdir.

## İstinadlar

## Xarici keçidlər
*
Screen Rant

"***Screen Rant***" — ABŞ xəbər və əyləncə portalı. Sayt 2003-cü ildə fəaliyyətə göstərməyə başlamışdır. Burad televiziya, filmlər, video oyunlar sahəsində xəbərlər dərc edilir. Sayt Vik Holtreman tərəfindən təsis edilmişdir. "*Screen Rant*" həmçinin, 5 milyondan çox abunəçisi və 2 milyard ümumi baxışı olan "YouTube" kanalına malikdir.

"*Screen Rant*" vaxt keçdikcə Los-Anceles qırmızı xalçası, Nyu-York Film Festivalı və "*[[San Diego Comic-Con]]*" kimi hadisələri işıqlandırmağa başlamışdır.

2015-ci ildə "*Screen Rant*" Monrealda yerləşən onlayn media naşiri "Valnet, Inc." tərəfindən satın alınmışdır.

## İstinadlar

## Xarici istinadlar
*
Ars Technica

"***Ars Technica***" (tələffüzü – /Ars-teknika/; latın dilindən – "texnologiya incəsənəti") — ABŞ xəbər və analitik onlayn nəşri. Publikasiyanın məzmunu informasiya texnologiyalarına həsr olunmuşdur. IT mövzusundakı ən populyar şəbəkə nəşrlərindən biridir. Müxtəlif hesablamalara görə, internet portalı 1,5 milyondan 4,5 milyona qədər unikal ziyarətçi cəlb etmişdir.

"*Ars Technica*" 1998-ci ildə Ken Fişer və Con Stoks tərəfindən yaradılmışdır. Burada elm, texniki icmallar, video oyunlar kimi mövzularda xəbərlər, resenziyalar, təlimatlar, kompüter avadanlıqları və proqram təminatı dərc olunur. Saytdakı məqalələr çox vaxt müəlliflərin subyektiv fikrini əks etdirir, qəzet və jurnallardan fərqli olaraq qeyri-rəsmi dildə yazılır.

## İstinadlar

## Xarici istinadlar
*
Vox Media

**Vox Media Inc.** — ABŞ rəqəmsal media şirkəti. Ona daxil olan redaksiya markaları "*SB Nation*", "*[[The Verge]]*", "''Polygon''", "*Curbed*", "*Eater*", "*Racked*", "*Vox*" və "*Recode*". Bütün "Vox Media" saytları öz xüsusi rəqəmsal nəşr platforması olan "*Chorus*" üzərində qurulmuşdur.

"Vox Media, Inc."in baş qərargahı Vaşinqtonda və Nyu-Yorkda yerləşən şirkətin Los-Anceles, Çikaqo, Ostin və San-Fransiskoda ofisləri var. 2010-cu ilin məlumata görə, şirkət 400 maaşa bağlanan müəlliflə 300 saytı bir araya gətirir.

## İstinadlar

## Xarici keçidlər
* 
*
GamesTM

"***''GamesTM****" ("***games <sup>TM</sup>***" kimi üslublaşdırılmışdır) — [[Birləşmiş Krallıq]] çoxformatlı [[videooyun]] jurnalı. Jurnalın məzmun konsol, portativ, kompüter və arkada oyunlarını əhatə edirdi. "*GamesTM*"in birinci nömrəsi 2002-ci ilin dekabrında işıq üzü görmüş və jurnal 1 noyabr 2018-ci il tarixində fəaliyyətini dayandırmışdır.

== Hekayə ==
2006-cı ilin yanvarında jurnalın naşiri "Highbury Entertainment" 27 milyon [[funt sterlinq]] borcla idarəyə getdikdən sonra jurnalın gələcəyi qeyri-müəyyən olmuşdur. Jurnalın 40-cı sayı heç bir nüsxə satmamış, 41-ci nömrə 26 yanvar 2006-cı ildə çıxmalı olsa da, mağazalarda görünməmişdir. Jurnalın internet saytı bağlanmış, lakin bir neçə gün sonra yenidən istifadəyə verilmişdir.

20 yanvar 2006-cı ildə "Imagine Publishing" 23 digər "Highbury" nəşro ilə birlikdə "*GamesTM* "i satın aldığını açıqlamışdır.

2010-cu ilin sentyabr ayında "*GamesTM*" jurnalın bütün zamanların ən yaxşı 100 oyunundan birini təmsil edən, hər biri 400-dən çox olmayan 100 müxtəlif üz qabığını buraxaraq 100-cü buraxılışını qeyd etmişdir

"*GamesTM''" 2016-cı ildə "Imagine Publishing" portfeli ilə birlikdə "Future Publishing" tərəfindən satın alınmışdır. "Future" jurnalının "artıq gəlirli olmadığını" bildirmiş, onun fəaliyyətinin dayandırılacağını açıqlamışdır. Jurnalın axırıncı nömrəsi 2018-ci ilin noyabrında nəşr olunmuşdur.

## İstinadlar
J2 Global

"**J2 Global, Inc.**" — ABŞ texnologiya holdinqi. Baş qərargahı Kaliforniya ştatının Los-Anceles şəhərində yerləşir. Şirkət iki bölmə vasitəsilə internet xidmətləri göstərir.

## TarixI
"J2 Global" 1995-ci ilin dekabrında "JFax.com" kimi Cey Müller və Cek Rayli tərəfindən təsis edilmişdir. Şirkət 2000-ci ilin avqustunda "J2 Global Communications, Inc." kimi qeydiyyatdan keçmiş  və 7 dekabr 2011-ci ildə adını yenidən "J2 Global" olaraq dəyişdirmişdir.

## Mükafatlar
2012-ci ilin sentyabrında "j2 Global" şirkəti "*InformationWeek*" nəşrinin 500 texnologiya şirkətləri siyahısında yer almışdır.

"J2 Global" 2013-cü ildə "*[[Forbes (jurnal)|Forbes]]*"un "Amerikanın ən yaxşı kiçik şirkətləri" siyahısında 39-cu yerdə qərarlaşmışdır.

## Məhkəmə işi
"J2 Global" şirkəti "*CallWave*", "*Comodo*", "*EasyLink Services International Corporation*", "*Open Text*", "*Packetel*, "*Protus*", "*Venali*" və "*Vitelity*" daxil olmaqla bir neçə şirkətə qarşı patent ilə bağlı məhkəmə işi başlatmışdır. Bəzi şirkətlər Şerman aktının 2-ci bölməsinin və Kaliforniyanın biznes və peşələr haqqında məcəlləsinin 16720 və 17200 saylı maddələrində qeyd olunan antiinhisar pozuntularını iddia edən əks iddialar irəli sürmüşdülər.

## İstinadlar

## Xarici keçidlər
* 
* Internet faxing grows more popular - Wailin Wong
* MyFax Official Website
* Inside MyFax
* Q&A: What Is The Best Online Fax Service?
Destructoid

"***Destructoid***" — bloq tipli ABŞ videooyun veb saytı. 2006-cı ilin martında Yaner Qonsales tərəfindən təsis edilmişdir. Sayt "*Enthusiast Gaming"* şəbəkəsinin bir hissəsidir.

## Mükafatlar
"*Destructoid*" bir neçə dəfə videooyun sənayesi mükafatlarına namizəd olmuşdur. 2007-ci ildə sayt "Qeyri-kommersiya saytları və ya bloqlar" kateqoriyasında "Games Media Awards" mükafatına namizəd olmuşdur. "*Destructoid*" 2009-cu ildə Beynəlxalq Rəqəmsal İncəsənət və Elmlər Akademiyası tərəfindən "Kompüter oyunları ilə bağlı saytlar" kateqoriyasında namizəd göstərilmişdir.

## İstinadlar

## Xarici keçidlər
*
Postmedia Network

"**Postmedia Network Canada Corp.**" (həmçinin "**Postmedia Network**", "**Postmedia News**" və ya "**Postmedia**") — Kanada media konqlomeratı. Şirkət qəzet nəşri, xəbərlərin toplanması və internet əməliyyatları ilə məşğul olur. "*National Post"* və "*Financial Post*" nəşrlərinin sahibi olması faktı ilə tanınır.

Şirkətin strategiyası səbəbindən "Postmedia Network" öz nəşrlərinin rəqəmsal xəbərlərin toplanması və yayılmasına, o cümlədən genişləndirilmiş vebsaytlar, smartfonlar və planşetlər üçün rəqəmsal xəbər proqramlarına daha çox vəsait sərf etməsinə gətirib çıxarmışdır. Bu, 2014-cü ildə fəaliyyətə başlamış "*Ottawa Citizen*"in yenidən təşkili və tərtibi ilə başlamışdır.

"Postmedia"nın 66%-i hal-hazırda ABŞ media konqlomeratı "Chatham Asset Management"ə məxsusdur.

## Tarixi
Şirkətin mülkiyyəti 2010-cu ildə "*National Post*"un baş direktoru Pol Qodfrey tərəfindən maliyyə cəhətdən problemli Asper ailəsinin "Canwest" şirkəti tərəfindən satılan qəzetlər zəncirinə təklif vermək üçün toplanmışdı. Qodfrey ABŞ özəl kapital firması "GoldenTree Asset Management", eləcə də "IJNR Investment Trust", "Nyppex" və digər investorlardan maliyyə dəstəyi almağı bacarmışdır. Şirkət 13 iyul 2010-cu ildə "Canwest"dən zənciri almaq üçün 1,1 milyard dollar dəyərindəki əməliyyatı tamamlamışdır.

## Mübahisələr
"Postmedia Network"un yaradılması Kanadanın bütün gündəlik və həftəlik qəzetlərinin 90 faizindən çoxunu bir şirkətdə effektiv şəkildə cəmləşdirir.

Pol Qodfrey 2016-cı ildə, "Postmedia"nın bütün şirkətdə işçilərini ixtisar etdiyi bir vaxtda 900 min dollar bonus almışdır.

## İstinadlar

## Xarici keçidlər
* 
* Canada.com web portal
IBT Media

"**IBT Media**" — ABŞ qlobal rəqəmsal xəbərlər təşkilatı. aylıq 90 milyondan çox oxucu əldə edir. Digərləri arasında "*International Business Times*" və "*Medical Daily*" nəşrlərini dərc edir. "IBT Media"nın baş ofisi Nyu-Yorkda yerləşir.  2014-cü ilin məlumatına görə, şirkət təxminən 21 milyon dollar gəlir və təxminən 500 min dollar mənfəət əldə etmişdir.

Şirkət 2006-cı ildə "IBT Media" olaraq qurmuşdur. Şirkətin xüsusi şaquli saytlar və həmçinin beynəlxalq nəşrlər vasitəsilə üzvi şəkildə qurduğu bir neçə brend mövcuddur.

## Qalmaqallar
2018-ci ilin yanvar ayında Manhetten dairə prokurorluğunun işçiləri şirkətin ofislərində reyd keçirərək on səkkiz kompüter serverini götürmüşdür. "*Newsweek*"in məlumatına görə, reyd şirkətin maliyyəsi ilə bağlı araşdırmanın bir hissəsi idi. 1 fevral 2018-ci ildə şirkətin sahiblərindən olan və sədri Etyen Uzak, eləcə də maliyyə direktoru vəzifəsini icra edən həyat yoldaşı Marion Kim istefa vermişdir. Uzak həbsdən qaçmaq üçün təqsirli bilinərək məhkum edilmişdir.

20 fevral 2018-ci ildə "*Newsweek*" prokurorluğun ana şirkət ilə bağlı araşdırması və Olivet Universiteti ilə əlaqələri haqqında məlumat vermişdir.

Xəbərlərin dərc edilməsindən sonra "*Newsweek*"in bir neçə əməkdaşı işlərindən azad edilmiş və bəzi redaktorlar rəhbərliyin xəbərlərin dərcinə müdaxilə etməyə çalışdığını bildirərək istefa verəcəklərini bildirmişdir. 10 oktyabr 2018-ci ildə "*[[The Wall Street Journal|Wall Street Journal]]*" xəbər vermişdir ki, "IBT Media" kreditorları aldatmaqda ittiham olunub.

## İstinadlar

## Xarici keçidlər
*
CBS Corporation

"**CBS** **Corporation"** və ya "**Columbia Broadcasting System Corporation**" — ABŞ media holdinq şirkəti. Şirkət televiziya, radio yayımı, nəşriyyat və reklam biznesini özündə birləşdirir.

"CBS Corporation"ın məhsulları əsasən ABŞ bazarına yönəlmişdir. Şirkətin prezidenti və baş direktoru Lezli Munvesdir. "CBS"nin əsas səhmdarı "National Amusements" şirkətinin sahibi, şirkətin direktorlar şurasının sədri Samner Redstoundur. Şirkət indiki adını 31 dekabr 2005-ci ildə almışdır. Şirkətin keçmiş adı "Viacom"dur.

Yenidən təşkili zamanı "Viacom" adını saxlamış, lakin keçmiş şirkətin əsas aktivlərinə nəzarəti itirən "CBS"dən ayrılmışdır. "CBS"in əsas ofisi Nyu-York şəhərindədir.

## İstinadlar

## Xarici keçidlər
* Official website (archived, 1 Dec 2018)
Giant Bomb

"***Giant Bomb***" — ABŞ videooyun veb saytı. Saytda videooyunlar, sənaye xəbərləri haqqında resenziya və rəylər dərc edilir. Həmçinin, saytın tərkibində videooyun mövzularının verilənlər bazası var. "*Giant Bomb*" keçmiş "*[[GameSpot]]*" redaktorları Ceff Cerstmann və Rayan Devis tərəfindən "Whiskey Media" ilə əməkdaşlıq çərçivəsində təsis edilmişdir.

## Tarixi
28 noyabr 2007-ci ildə Ceff Cerstmann "GameSpot"da redaksiya direktoru vəzifəsindən azad edilmişdir. İşdən çıxarıldıqdan sonra Ceff yeni veb-sayt yaratmaq üçün bir qrup veb-dizaynerlə əməkdaşlıq etməyə başlamışdır. İşdən çıxarıldıqdan dərhal sonra internetdə bunun səbəbinin "*[[Kane & Lynch: Dead Men]]*" videooyununun istehsalçısı "*[[Square Enix Europe|Eidos Interactive]]*"in təzyiqi olması ilə bağlı şayiələr yayılmağa başlamışdır. Odur ki, Ceff oyunu "*GameSpot*"a yerləşdirdikdən sonra ona mənfi rəy vermişdi, lakin saytın redaktorları və ana şirkət "CNET Networks" bunun onun işdən azad edilməsi ilə əlaqəsi yoxdur. Bu hadisədən sonra bir sıra işçilər şirkəti tərk etmişdir. Rayan Devis 2008-ci ilin fevralında təqaüdə çıxdığını açıqlamışdır. Bundan sonra həmin heyət "*Giant Bomb*" saytını təsis etmişdir. 2012-ci ilin mart ayında sayt ABŞ-nin "CBS Interactive" media holdinqi tərəfindən satın alınmışdır.

## Qəbul
Sayt "''Time''" jurnalı tərəfindən 2011-ci ilin ən populyar 50 saytı siyahısına daxil edilmişdir.

## İstinadlar
Financial Post

"***Financial Post***" — Kanada biznes qəzeti. 1907-ci ildən 1998-ci ilə qədər ingilis dilində nəşr olunmuşdur. 1998-ci ildə nəşr yeni "*[[National Post]]*"a çevrilmişdir.

"*Financial Post*" 1907-ci ildə Con Beyn Maklin təsis edilmişdir və onun təşəbbüsü ilə fəaliyyətə başlamışdır. Həftəlik nəşr olunan qəzet Maklinin media biznesinin əsas aktivlərindən biri idi.

Qəzetin redaktorları arasında Floyd Çalmers, Con Qodfrey və Dayan Frensis var idi.

## İstinadlar

## Xarici keçidlər
*
Rock, Paper, Shotgun

"***Rock Paper Shotgun***" — ABŞ videooyun veb saytı. Saytın məzmunu videooyunlar və geyminq sənayesinə əsaslanmışdır. Strukturuna görə "*Rock, Paper, Shotgun*" bloqdur və diqqəti kompüter oyunlarına və çox platformalı oyunların PC versiyalarına yönəldir. Sayt 2007-ci ilin iyulunda təsis edilmişdir və 2010-cu ildə "*[[Eurogamer]]*" saytının tərəfdaşı olmuşdur. "*Rock, Paper, Shotgun*" saytının məzmunu xəbərlər, resenziyalar, önizləmələr, müsahibələr və analitik məqalələrdən ibarətdir.

"*Rock, Paper, Shotgun*" videooyun jurnalistikasında kifayət qədər nüfuzlu resursdur və ona tez-tez istinad edilir.

## İstinadlar

## Xarici keçidlər
*
Məryəmin otağı

**Məryəmin otağı** () — Frenk Cekson "Epifenomenal Qualia" (1982) əsərində təklif etdiyi və "Məryəmin bilmədiyi şeylər"də (1986) genişləndirilmiş idrak fəlsəfəsi düşüncə təcrübəsi. Bu təcrübə fizikalizmə, kainatdakı hadisələrin, o cümlədən zehninin sırf fiziki təbiətə malik olması fikrinə qarşı bir arqumentdir.

## İlkin şərtləri
F. Ceksonun düşüncə təcrübəsi tamamilə yeni ideya deyildi, oxşar arqumentlər XVIII əsrin ortalarından etibarən ifadə edilmiş və müzakirə edilmişdir. Con Lokk əməliyyatdan sonra anadangəlmə kor olanlar tərəfindən əşyaların ilkin vizual qavranılmasının təbiəti haqqında sensasiyalı epistemologiya məsələsini qaldırdı ki, bu da təcrübə ilə təsdiqləndi. Beləliklə, Çarli Brod 1925-ci ildəki işində qeyri-məhdud riyazi və məntiqi qabiliyyətlərə malik olan və maddələrin atom quruluşunu birbaşa müşahidə edə biləcək bir baş mələk təsəvvür etməyi təklif etdi. Belə bir baş mələk hər hansı bir maddənin kimyəvi xassələrini proqnozlaşdıra bilərdi: məsələn, ammonyakın suda həll olunan rəngsiz qaz olduğunu proqnozlaşdıra bilərdi. Ancaq Broda görə, o, qoxusunun burundakı reseptorlara necə təsir edəcəyini və insan beynində hansı neyronların iştirak edəcəyini bilsə belə, insan üçün necə olacağını təxmin edə bilməyəcək.

## Düşüncə eksperimenti

Təcrübə 1982-ci ildə *The Philosophical Quarterly* jurnalında "Epifenomenal Qualia" məqaləsində dərc edilmişdir. Bu məqalədə F. Cekson oxucunu alim, rəng tədqiqatçısı Məryəm ilə tanış etməyi təklif edir. Məryəm bütün həyatı boyu ağ-qara otaqda, qara-ağ monitor vasitəsilə rəngin neyrofiziologiyasını öyrənir. Eyni zamanda, Məryəm rəngi o qədər yaxşı öyrənmişdir ki, rəng haqqında əldə edilə bilən bütün məlumatları bilir. O, bütün rənglərin dalğa uzunluqlarını bilir, hansı neyronların tor qişadan beyinə siqnal ötürdüyünü və o zaman beynin özündə nə baş verdiyini dəqiq bilir. Cekson soruşur ki, əgər Məryəmi ağ-qara otağından real dünyaya buraxsaq, nə baş verəcək, o, yeni bir şey öyrənəcəkmi?

## İstinadlar

## Xarici keçidlər
* The Knowledge Argument Against Physicalism

## Ədəbiyyat
*
VentureBeat

"**VentureBeat**" — bloq tipli ABŞ veb saytı. Saytın məzmunu inkişaf etməkdə olan texnologiyalara, innovativ şirkətlərə və onların liderlərinə yönəlmişdir. "VentureBeat" şirkəti "The New York Times" tərəfindən İnternetdəki ən yaxşı bloqlardan biri seçilmişdir və onun məzmunu tez-tez "NYTimes.com", "BusinessWeek", "Yahoo! Yahoo!", "Daily Radar" və başqaları tərəfindən istinad edilib.

## Tarixi
Müstəqil "VentureBeat" şirkəti və eyniadlı sayt 2006-cı ilin sentyabrında 1994-cü ildən jurnalist kimi çalışmış və bir neçə jurnalistika mükafatına layiq görülmüş Mett Marşall tərəfindən təsis edilmişdir. 2008-ci ilin oktyabrında The New York Times GigaOM ilə birlikdə VentureBeat-ı internetdəki ən yaxşı texnologiya bloqlarından biri adlandırmışdır.

2010-cu ildə VentureBeat Steysi Koheni satış direktoru işə götürərək öz biznes komandasını qurmağa başlamışdır.

## İstinadlar

## Xarici keçidlər
* VentureBeat — About the Site 
* Профиль VentureBeat на сайте CrunchBase
Gawker Media

"**Gawker Media LLC**" (əvvəllər "**Blogwire, Inc.**" və "**Gawker Media, Inc."**) — ABŞ onlayn media şirkəti və bloq şəbəkəsi.

## Tarixi
2003-cü ilin oktyabrında Nik Denton tərəfindən "*Blogwire*" adı ilə təsis edilmişdir. Qərargahı Nyu-Yorkda yerləşir. 2012-ci ildən Kayman adalarında birləşdirilmiş "Gawker Media" yeddi müxtəlif veb-loqların və onların altında bir çox alt saytların əsas şirkəti idi. Bütün "Gawker" məqalələri "Creative Commons" qeyri-kommersiya lisenziyası əsasında lisenziyalaşdırılmışdır. 2004-cü ildə şirkətin adı "Blogwire, Inc"dən "Gawker Media, Inc."ə və qısa müddət sonra "Gawker Media LLC"yə dəyişdirilmişdir.

2016-cı ildə şirkət Halk Hoqan intim kaset iddiaları nəticəsində şirkətə qarşı 140 milyon dollarlıq təzminat ödənildikdən sonra 11-ci fəsildə iflasdan müdafiə üçün müraciət etmişdir. 16 avqust 2016-cı ildə "*Gawker.com*" istisna olmaqla bütün "Gawker Media" brendləri "Univision Communications" tərəfindən hərracda 135 milyon dollara alınıb. 18 avqustda şirkət "*Gawker.com*"un növbəti həftə fəaliyyətini dayandıracağını, digər saytlarının isə fəaliyyətini davam etdirəcəyini açıqlamışdır.

21 sentyabr 2016-cı ildə "Univision" bütün "Gawker Media" mülkiyyətlərini yeni yaradılmış "Gizmodo Media Group"a köçürmüşdür.

## İstinadlar

## Xarici keçidlər
* 
* Tom Zeller, Jr. New York Times.com: "A Blog Revolution? Get a Grip" (May 8, 2005)  (registration required)
* Vanessa Grigoriadis, ''New York'' magazine: "Everybody Sucks: Gawker and the rage of the creative underclass" (October 22, 2007)
Scott Trust Limited

"**Scott Trust Limited**" — Birləşmiş Krallıq şirkəti. Şirkət "Guardian Media Group"un sahibidir

## Tarixi
Trast 1936-cı ildə "*Manchester Guardian*" və "*Manchester Evening News*"un sahibi Con Skott tərəfindən təsis edilmişdir. Trastın məqsədlərindən biri "*[[The Guardian]]*"ın liberal xarakterini gələcək sahiblərinin onu dəyişdirmək cəhdlərindən qorumaq idi. "Scott Trust" sonradan ləğv edilmiş və 1948-ci ildə yenidən formalaşmışdır. Bu zaman Con Skott şuranın üzvlərini təyin etmək üçün müstəsna hüququndan imtina etmişdir. Müvafiq sənədlərin imzalanmasından 5 ay sonra Con Skott vəfat etmişdir.

2008-ci ilin oktyabrında trastın ləğvi və onun aktivlərinin yeni "The Scott Trust Limited" şirkətinə təhvil verilməsi elan edilmişdir. Bu müqavilənin məqsədi fondun "*The Guardian*"a verdiyi müdafiəni gücləndirmə idi.

## İstinadlar

## Xarici keçidlər
* The Scott Trust Информация о трасте на сайте GMG
* In Scott We Trust (Мы верим в Скотта): Бывший член правления Виктор Киган рассказывает о роли Scott Trust (29 сентября 2003 года)
Kotaku

"***Kotaku***" — bloq tipli ABŞ videooyun veb saytı. Sayt müxtəlif platformalar və janrlar üçün videooyunlarda ixtisaslaşmışdır. "*Kotaku*" saytı "G/O Media"ya məxsusdur.

Allure Media" 2007-ci ilin avqustunda "*Kotaku Australia*" veb-saytını istifadəyə vermişdir. Bu sayt həm "*Kotaku*"dan lisenziyalı məzmundan, həm də özünə malik eksklüziv məzmundan istifadə edir.

## Tarixi
"*Kotaku.com*" domeni 4 mart 2002-ci ildə qeydiyyata alınışdır. Saytın özü 4 oktyabr 2004-cü ildə fəaliyyətə başlamışdır.

## Mükafatlar
"*Kotaku*" saytı "CNET Networks"in dünyanın 100 ən yaxşı və ən populyar bloqları siyahısına daxil edilmişdir. Bundan başqa, 2009-cu ilin may ayına olan məlumata görə, sayt "*[[Technorati]]*"nin ən populyar 100 bloq siyahısında 34-cü yerdədir.

"*Kotaku*" digər 28 saytla birlikdə "Game Critics Awards: Best of E3 2009"un qalibini müəyyən edən münsiflər heyətinə daxil olmuşdur.

## İstinadlar

## Xarici keçidlər
* Домашняя страница
* Информация о Kotaku.com на сайте Mahalo
* Информация о Kotaku.com на сайте AboutUs
* Информация о Kotaku.com на сайте Pc-gaming.ru
Engadget

"***Engadget***" — çoxdilli ABŞ texnologiya bloqu. Bloqda qadcetlər və istehlak elektronikası haqqında xəbərlər dərc edilir. "*Engadget*"in hazırda müstəqil redaksiya qrupları ilə ingilis dilində 4 və digər dillərdə 6 bloqu var. "*Engadget*" bloqu "Technorati top 100"də ilk beş saytdan biri idi və "*[[Time (jurnal)|TIME]]*" tərəfindən 2010-cu ilin ən yaxşı bloqlarından biri kimi qeyd edilmişdir.

## Tarixi
"*Engadget*" bloqu "*[[Gizmodo]]*" texnologiya bloqunun keçmiş redaktoru və həmtəsisçisi Piter Roxas tərəfindən təsis edilmişdir. O, hər gün istehlakçı elektronikası ilə bağlı bir neçə məqalə, texnologiya dünyası haqqında şayiələr və şəxsi fikirlər dərc edirdi. 2004-cü ilin oktyabr ayından etibarən həftəlik texnologiya yeniliklərini əhatə edən"*Engadget Podcast*"  yayımlanır.

## Mükafatlar
"*The Engadget Show*" 2011-ci ildə iki "Vebbi" mükafatına layiq görülmüşdür.

## İstinadlar

## Xarici keçidlər
* engadget.com
Tikinti və menecement simulyatoru

**Tikinti və menecement simulyatoru** (TMS) — simulyasiya videooyunlarının növü. Burada oyunçular məhdud resurslardan istifadə edərək uydurma təşkilatlar və ya layihələri inşa edir, onları inkişaf və ya idarə edir. Bəzi strategiya oyunları oyunçunun resurslarının idarə edilməsi və layihənin inkişafı ilə bağlıdır. Bununla belə, strategiya oyunlarından fərqli olaraq, əsas TMS oyunlarında məqsəd rəqibi məğlub etmək deyil, davam edən proseslə bağlı məqsədlərə çatmaqdır. Bu kateqoriyaya aid oyunlar bəzən sadəcə **idarəetmə oyunları** adlanır.

## İstinadlar
Mikroödəniş

**Mikroödəniş** və ya **mikrotranzaksiya** — endirilə bilən məzmunun yayılması və ya aşağı qiymətə xidmətlərə giriş üçün biznes modeli.

Bu model xüsusilə müxtəlif MMORPG oyunlarında geniş yayılmışdır və tez-tez abunə haqqı modelini əvəz edir.

2013-cü ildən bəri mikroödənişlər kriptovalyutaların fiat pullar üzərində rəqabət üstünlüklərindən biri kimi qeyd olunur. Söhbət 1 ABŞ dolları və ya daha az məbləğdə köçürmələrdən gedir. Bu cür məbləğlər yüksək əməliyyat xərclərinə görə adi və elektron ödəniş sistemləri üçün əlverişsizdir. Odur ki, kriptovalyutalarda, ödənişin ölçüsündən asılı olmayaraq, sadəcə çox aşağıdırlar. Ödəniş sistemlərinin hər köçürmə üçün aldığı komissiya (məsələn, "PayPal"də bu, təxminən 3%-dir), həm də komissiyası 1%-dən az olan kriptovalyutaların lehinə olan arqumentdir.

## İstinadlar
The Escapist

"***The Escapist***" ("***the escapist***" kimi üslublaşdırılır) — ABŞ elektron jurnalı. Jurnalın məzmunu əsasən videooyunlara yönəlmişdir, lakin eyni zamanda filmləri, komiksləri, televiziya şoularını və s. əhatə edir. Aleksandr Makris tərəfindən 12 iyul 2005-ci ildə təsis edilmişdir. Əvvəlcə jurnalın nömrələri həftədə bir dəfə nəşr olunurdusa, artıq davamlı olaraq məqalələr dərc olunur. 2018-ci ildən sahibi "Enthusiast Gaming" şirkətidir.

## Tarixi
Jurnal 12 iyul 2005-ci ildə Aleksander Makris tərəfindən təsis edilmişdir. 30 iyun 2009-cu ilə qədər Julianne Greer baş redaktor olmuşdur, sonra 2011-ci ilin sentyabrına qədər bu vəzifəni Rass Pitts, 4 sentyabr 2012-ci il tarixinə qədər - Stiv Batts, 14 iyun 2013-cü il tarixdə Suzan Arendt, 21 yanvar 2015-ci il tarixinə Qreq Tito öz üzərinə götürmüdür. İndiki baş redaktor Coşua Vandervalldır. İlk növbədə, jurnal həftəlik jurnal idi, indi isə məqalələr davamlı olaraq dərc olunur.

9 iyul 2007-ci ildə sayt yeni dizaynla yenidən fəaliyyətə başlamışdır. O vaxtdan etibarən nəşrlərin PDF formatında həftəlik buraxılışı dayandırılmış, məqalələrin nəşri davamlı olmuşdur. Sayt həftə ərzində mövzu konsepsiyasını saxlasa və nəşr cədvəlini dəyişməsə də, daha çox oyun resenziyası və redaktorların məqalələrini dərc etməyə başlamışdır. Əhəmiyyətli bir yenilik "Zero Punctuation" layihəsi idi. Bu layihə ziyarətçilərin sayını dörd dəfə artırmışdır.

15 noyabr 2012-ci ildə Themis Media-dan jurnalın Alloy Digital tərəfindən açıqlanmayan bir məbləğə alınması elan edildi  . 2014-cü ildə Alloy media yeni adı Defy Media  altında Break Media ilə birləşdi. 2018-ci ildə jurnal Destructoid  jurnalının sahibi olan Enthusiast Gaming-ə yenidən satıldı; ardınca baş redaktor Russ Pitts  altında saytın yenidən fəaliyyətə başlaması.

## Mükafatlar
"*The Escapist*" 2008-ci ilin may ayında "Vebbi" mükafatına layiq görülmüş və istifadəçilər tərəfindən ən yaxşı videooyun saytı seçiımişdir. 2009-cu il də jurnalın oxucuları ilə "*[[GameSpot]]*" istifadəçiləri arasında uzun sürən mübarizədən sonra sayta bu mükafatı gətirmişdir. 2011-ci ildə yenə də "Ən uaxşı videooyun saytı, "İstifadəçilər tərəfindən ən Yaxşı videooyun saytı və "İstifadəçilər tərəfindən ən taxşı həyat tərzi saytı" kateqoriyalarında üç Webby Mükafatını qazanmışdır. Bundan əlavə, "*The Escapist*" 2009-cu ildə ən yaxşı elektron jurnal kateqoriyasında Mashable Open Web Mükafatını qazanmışdır. 2011-ci ildə "*Time*" jurnalının 50 ən yaxşı saytından biri seçilmişdir.

## İstinadlar

## Xarici keçidlər
*
GameStop

"**GameStop**" — ABŞ pərakəndə satış şəbəkəsi. Şirkət videooyun konsolları, videooyunlar və oyun aksesuarları satır.

30 yanvar 2021-ci il tarixinə olan məlumata görə, "GameStop" mağazalar şəbəkəsinin ABŞ-də və dünyanın 17 ölkəsində 4,816 satış məntəqəsi var. Şirkətin mağazaları həmçinin "*EB Games*" və "*Electronics Boutique*" brendləri altında satış məntəqələri ilə təmsil olunur. Şirkət "*[[Game Informer]]*" adlı videooyun jurnalını dərc etdirir.

## Tarixi
Şirkətin tarixi Texas ştatının Dallas şəhərində kiçik proqram təminatı şirkəti "*Babbage's*" ilə başlamışdır. Şirkət sonradan "*Software Etc.*" ilə birləşmiş, ardınca "*Babbage’s Etc. LLC*" yaranmışdır. 1999-cu ildə bu şirkət kitablar, elektron kitablar, jurnallar və media satan pərakəndə satış şəbəkəsi olan "Barnes & Noble"a satılmışdır. Mağazalar şəbəkəsi 2000-ci ilin iyununda "*Funco, Inc*" ilə birləşmişdir. Həmin ilin axırlarında şirkətin adı "*GameStop*" olaraq dəyişdirilmişdir.

2004-cü ilin axırlarında şirkət "Barnes & Noble"dan öz səhmlərini tamamilə geri almış və müstəqil olmuşdur. 2005 -ci ildə "*Electronics Boutique*", 2007 -ci ildə isə "*Blockbuster*" şəbəkəsindən "*Rhino Video Games*" satın alınmışdır.

## İstinadlar